ÚRAD VLÁDY SLOVENSKEJ REPUBLIKY
                sekcia vládnej legislatívy

					 	
Na rokovanie vlády SR
Dňa 26. apríla 2006
K materiálu 7581/2006
K bodu č. 1
 								 
S T A N O V I S K O
 
k nariadeniu  vlády Slovenskej republiky ktorým sa mení nariadenie vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve – k novému zneniu

I.

     	Návrh nariadenia vlády Slovenskej republiky vypracovalo Ministerstvo financií Slovenskej republiky na základe uznesenia vlády SR  č.69/2006 a na rokovanie vlády Slovenskej republiky ho predkladá podpredseda vlády a minister financií SR Ivan Mikloš.

II.

Cieľom predloženého návrhu je výraznejším spôsobom riešiť v rámci systému fiškálnej decentralizácie rozdiely pri financovaní základných potrieb obcí v súvislosti s rozdielnou geografickou polohou. 
Návrh nariadenia vlády bol predmetom riadneho pripomienkového konania.  Návrh sa na rokovanie vlády predkladá bez rozporov.
Návrh nariadenia vlády nezakladá zvýšené nároky na štátny rozpočet, rozpočty obcí a rozpočty vyšších územných celkov a nemá vplyv na životné prostredie a zamestnanosť.   

III.

Predmetný návrh bol prerokovaný v Legislatívnej rade vlády Slovenskej republiky dňa 11. apríla 2006.  Legislatívna rada vlády Slovenskej republiky po prerokovaní tohto návrhu nariadenia vlády odporučila návrh dopracovať podľa jej pripomienok a na rokovanie vlády Slovenskej republiky ho predložiť v novom upravenom znení.

IV.

Sekcia vládnej legislatívy Úradu vlády Slovenskej republiky konštatuje, že v novom znení návrhu nariadenia vlády Slovenskej republiky sú všetky pripomienky Legislatívnej rady vlády Slovenskej republiky zapracované ( 1 pripomienka).    
                                                                             
Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh nariadenia vlády Slovenskej republiky ktorým sa mení nariadenie vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v predloženom znení schváliť.

Bratislava 24. apríla 2006
Vypracoval: Martin Hatala

Štefan  G r m a n
generálny riaditeľ
sekcie vládnej legislatívy